EkBass/fiwiki-20250220-pages-articles huggingface dataset:
Chiban prefektuuri

Chiban prefektuuri () on yksi Japanin 47 prefektuurista. Prefektuuri sijaitsee Suur-Tokion alueella Japanissa, ja sen pääkaupunki on Chiba. == Maantiede == Chiban prefektuuri sijaitsee Honshūn koillisosassa Tokion itäpuolella. Prefektuurista suurin osa on mäkisellä Bōsōn niemimaalla, joka on tärkeää riisinviljelyaluetta. Chiban naapuriprefektuureja ovat lännessä Tokion lisäksi Saitama ja pohjoisessa Ibaraki. == Aluejako == Chiban prefektuuri jakautuu 37 kaupunkiin ja 17 muuhun kuntaan, joista 16 on maaseutukaupunkeja ja yksi on kyläkunta. Kunnat kuuluvat kuuteen piirikuntaan, joilla ei ole hallinnollista merkitystä. Chiban kaupunki jakautuu suuralueisiin. ;Kaupungit *Abiko *Asahi *Chiba (pääkaupunki) *Chōshi *Funabashi *Futtsu *Ichihara *Ichikawa *Inzai *Isumi *Kamagaya *Kamogawa *Kashiwa *Katori *Katsuura *Kimitsu *Kisarazu *Matsudo *Minami-Bōsō *Mobara *Nagareyama *Narashino *Narita *Noda *Ōami- Shirasato *Sakura *Sanmu *Shiroi *Sodegaura *Sōsa *Tateyama *Tomisato *Tōgane *Urayasu *Yachimata *Yachiyo *Yotsukaidō ;Kunnat piirikunnittain Piirikunta Kunta Awa Kyonan Chōsei Chōnan · Chōsei · Ichinomiya · Mutsuzawa · Nagara · Shirako Inba Sakae · Shisui Isumi Onjuku · Ōtaki Katori Kōzaki · Tako · Tōnoshō Sanbu Kujūkuri · Shibayama · Yokoshiba-Hikari == Historia == Chiban prefektuuri muodostuu vanhoista Awan, Kazusan ja Shimōsan provinsseista. Japanin siirtyessä prefektuurijakoon Meiji-restauraation seurauksena Chiban alueesta muodostettiin ensin Kisarazun ja Inban prefektuurit, jotka yhdistettiin Chiban prefektuuriksi 15. kesäkuuta 1873.Description of Chiba Prefecture == Talous == Chiba on yksi Japanin suurimmista teollisuusalueista. Chiban tultua valituksi suuren Kawasakin terästehtaan pystytyspaikaksi 1950 ryhtyi prefektuurin hallitus laajaan maankuivausoperaatioon, jolla ruopattiin valtavia alueita tehtaille, varastoille ja satamille. Kemikaalien tuotanto, petrokemiallinen jalostus ja konetuotanto ovat kolme suurinta Chiban teollisuuden alaa. Yhdessä ne muodostavat 48 prosenttia prefektuurin viennistä.Industries of Chiba Prefecture Viime vuosina hallitus on rahoittanut yli kahdeksaakymmentä teollisuusaluetta laajentaakseen kehitystä myös syvemmälle sisämaahan. Chiban tuottamien tavaroiden arvo on Japanin seitsemänneksi suurin. Maanviljelyn saralla Chiban prefektuuri on Japanin toiseksi tuottavin alue, joka jää toiseksi ainoastaan Hokkaidōlle. Vihannesten suurin tuottaja on kuitenkin Chiba. Rannikolla harjoitetaan kalastusta, ja Chiba pyydystää suuren osan Japanin kampela-, pallas- ja hummerisaaliista. Myös merilevää kerätään. == Lähteet == == Aiheesta muualla == * Chiban prefektuurin internetsivut *
Matt Biondi

Matthew Nicholas ”Matt” Biondi (s. 8. lokakuuta 1965) on yhdysvaltalainen uimari. Hän on yksi olympialaisten historian menestyksekkäimpiä urheilijoita. Hän saavutti uinnissa yhteensä 11 olympiamitalia, joista kahdeksan kultaisia. Kultamitaleista kuusi on saatu viesteistä, ja henkilökohtaiset kultamitalit 50 ja 100 metrin vapaauinneista. Biondi on myös yksi harvoista urheilijoista, jotka ovat saavuttaneet seitsemän mitalia samoissa olympialaisissa. Biondi ylsi tähän saavutukseen Soulin olympialaisissa. Soulin olympialaisissa Biondi sai todistaa lähietäisyydeltä, kun Surinamen Anthony Nesty voitti ensimmäisenä tummaihoisena miehenä uinnin olympiamitalin. Sadan metrin perhosuinnin finaalissa Biondi oli toinen häviten Nestylle yhden sekunnin sadasosan. Jo uintiuransa aikana Biondi suoritti tutkinnon Kalifornian yliopistossa ja on sittemmin toiminut opettajana. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Amerikanitalialaiset Luokka:Vuonna 1965 syntyneet Luokka:Elävät henkilöt
Mordheim

thumb|Mordheim-pelin materiaalia Mordheim on Games Workshopin luoma niin kutsuttu Skirmish-tason miniatyyripeli. Peli eroaa Warhammer Fantasy Battle -miniatyyripelistä siinä, että se on tarkoitettu 3–20 miniatyyrin peleihin, ja peli on kampanjamuotoinen, jonka tehtävistä saadaan kokemusta ja wyrdstoneja. Myös soturitappiot voivat johtaa hahmojen menetykseen kokonaan tai jonkinlaiseen haavoittumiseen, joka yleensä heikentää hahmon taitoja tai siitä voi joskus olla jopa hyötyä (esimerkiksi arpinaama herättää pelkoa vihollisissa). Kokemuksen avulla voi saada uusia taitoja hahmoille ja wyrdstoneja voi vaihtaa rahaan, jolla voi palkata lisää sotureita ja ostaa varusteita. Itse peli etenee vuoropohjaisesti kahden tai useamman soturijoukon taistellessa saavuttaakseen jonkin tavoitteen. Pelin soturijoukkoihin kuuluu useita eri ryhmiä, kuten eri ihmispalkkasoturiryhmiä, noidanmetsästäjät, Sigmarin papittaret, kaaoksen kultistit, epäkuolleet, skavenit sekä myöhemmin White Dwarf -lehdissä lisätyt kääpiöt ja örkit. Yksi pelin pääkehittäjistä on Games Workshopilla työskennellyt Tuomas Pirinen. ==Aiheesta muualla== *Kim Soares: Mordheim – kuolleiden kaupunki. Pelit-lehti 11/1999. Luokka:Warhammer
Bernard Hinault

Bernard Hinault (s. 14. marraskuuta 1954 Yffignac, Ranska), lempinimeltään ”Le Blaireau” eli ”mäyrä”, on ranskalainen maantiepyöräilijä. Hän on kolmas, joka pystyi viiteen Ranskan ympäriajon voittoon (vuosina 1978, 1979, 1981, 1982 ja 1985). Hinaultilla on Eddy Merckxin jälkeen tilillään toiseksi eniten suurten ympäriajojen voittoja (10 kappaletta). Viiden Ranskan ympäriajovoiton lisäksi hän voitti Italian ympäriajon kolmasti (1980, 1982 ja 1985) ja Espanjan ympäriajon kahdesti (1978 ja 1983). Hinault oli Merckxin kaltainen yleislahjakkuus, joka pystyi huippusuorituksiin kaikilla maantiepyöräilyn osa- alueilla. Hinaultin kilpaura alkoi vuonna 1977 ja hän ehti sen aikana saavuttaa yli 250 voittoa. Hinaultin kilpasuorituksista tunnetuimmaksi on jäänyt vuoden 1980 Liège–Bastogne–Liège-kilpailu. Lumimyrskyn pilaamaan kilpailuun startanneista 174 kilpailijasta ainoastaan 21 ajoi maaliin saakka. Kilpailun viimeiset 80 kilometriä Hinault ajoi yksin ja onnistui tuolla matkalla tekemään huikean 9.24 minuutin kaulan toiseksi tulleeseen Hennie Kuiperiin. Bernard Hinault vetäytyi kilpauralta suoraan huipulta vuonna 1986. ==Ammattilaisura== *Gitane-Campagnolo: 1977 *Renault-Elf-Gitane: 1978-1983 *La Vie Claire: 1984-1986 ==Suurimmat voitot== *Ranskan ympäriajo (1978, 1979, 1981, 1982, 1985) ** Pistekilpailu (1979) ** Vuoristokuninkuus (1986) *Italian ympäriajo (1980, 1982, 1985) *Espanjan ympäriajo (1978, 1983) *Grand Prix des Nations (1977, 1978, 1979, 1982, 1984) *MM-kilpailut (1980) *Pariisi–Roubaix (1981) *Critérium du Dauphiné Libéré (1977, 1979, 1981) *Liège–Bastogne–Liège (1977, 1980) *Lombardian ympäriajo (1979, 1984) *La Flèche Wallonne (1979, 1983) *Gent–Wevelgem (1977) *Amstel Gold Race (1981) *Tour de Romandie (1980) *Dunkerquen neljän päivän ajo (1984) *Critérium International (1978, 1981) == Aiheesta muualla == * Pyöräilyn Hall of Fame * Bernard Hinault Archive * Liege-Bastogne-Liege 1980 * Mäyrän muodonmuutos – Bernard Hinault on Tourin kovin! Velofilo-sivusto 8.4.2016. * Viisinkertaisen Tour de France -voittajan treenivinkit Velofilo-sivusto 17.6.2016. * Luokka:Ranskalaiset maantiepyöräilijät Luokka:Giro-voittajat Luokka:Ranskan ympäriajon voittajat Luokka:Vuonna 1954 syntyneet Luokka:Elävät henkilöt
Selkäuinti

Selkäuinnilla tarkoitetaan yhtä tavallisimmista uintitekniikoista ja se on myös kilpailulaji. Selkäuintia opetetaan jo uimakouluissa, koska se on kevyt uintitapa. ==Perustekniikka== Selkäuintia uidaan selällään. Vauhti tuotetaan käsivedoilla ja jalkapotkuilla. Vedon alkuvaiheessa vartalo kiertyy niin, että vetävän käden puoleinen kylki on lähestulkoon pohjaa kohti. Alkuvedon jälkeen käsi viedään koukkuun vartalon vierelle ja tehdään lopputyöntö. Lopuksi käsi palautetaan pinnan yläpuolella taas suoraksi alkuvetoa varten. Kuva:Backstroke.gif| Kuva:Backstroke2.gif| Kuva:Backstroke3.gif| ==Selkäuinti kilpailulajina== Selkäuintisuoritus aloitetaan muista uinnin kilpailulajeista poiketen vedestä. Veteen siirrytään lähettäjän komennolla, minkä jälkeen uimarit asettuvat lähtöasentoon. Lähtökorokkeen alareunassa on kahva, josta uimarit kannattelevat itseään. Selkäuinnin lähdössä käytetään yleensä lähtötelinettä, joka kiinnitetään lähtökorokkeeseen. Lähtötelineessä on veteen laitettava muovinen osa, joka helpottaa selkäuinnin lähtöä. Telineen veteen laitettava osassa on nystyröity pinta, joka estää liukastumisen. Uimari saa kuitenkin itse päättää, haluaako hän käyttää lähtötelinettä vai ei.https://www.uimaliitto.fi/uutiset/selkauinnin-lahtoteline-sai-fina-n- hyvaksynnan/ Uusimman sääntöuudistuksen mukaan jalkaterien ei tarvitse olla veden alla, kuten entiset säännöt määräsivät. Lähdön tapahtuessa uimarit ponnistavat veden pinnan yläpuolelta liukuun. Liu'ussa käytetään yleensä delfiinipotkua. Uimarit voivat hakea potkuun lisätehoa kääntymällä liu'ussa kyljelleen, mutta yli 90 asteen poikkeama uintiasennosta johtaa hylkäykseen. Uimarin on pysyttävä suorituksen aikana selällään lukuun ottamatta käännöstä. Käännöstekniikkaa koskevia sääntöjä on viime vuosina uudistettu, mikä on ajoittain johtanut runsaisiin hylkäyksiin etenkin pienemmissä kilpailuissa. Nykyään käytännössä kaikki uimarit kääntyvät hieman ennen päätyä vatsalleen ja tekevät vapaauinnista tutun volttikäännöksen sillä poikkeuksella, että käännöksen jälkeen ei kierrytä vatsalleen. Selkäuinnissa kilpaillaan 50, 100 ja 200 metrin matkoilla. Sekauintiviesteissä selkäuinti uidaan ensimmäisenä osuutena. Henkilökohtaisessa sekauinnissa selkäuinti uidaan toisena perhosuintiosuuden jälkeen. Selkäuinnissa käytetään lähes samaa tekniikkaa kuin krooliuinnissa. ==Menestyneitä selkäuimareita== Unkarin Krisztina Egerszegi voitti yhteensä viisi olympiakultaa, joista neljä selkäuintimatkoilla. Hän voitti 200 metrin selkäuinnin kolmissa peräkkäisissa olympialaisissa. Yhdysvaltain Aaron Peirsol pitää hallussaan miesten 100 ja 200 metrin selkäuinnin maailmanennätyksiä. Hän voitti näillä matkoilla yhteensä kolme olympiakultaa ja seitsemän pitkien ratojen maailmanmestaruutta. Suomalaisista uimareista paremmin sekauimarina tunnettu Jani Sievinen on kahdesti voittanut 50 metrin selkäuinnin Euroopan lyhyiden ratojen mestaruuden. Anu Koivisto on myös EM-mitalisti. ==Lähteet== == Aiheesta muualla == Luokka:Uintitekniikka
Raimo Tuomela

Raimo Heikki Tuomela (9. lokakuuta 1940 Helsinki – 22. marraskuuta 2020 Helsinki) oli suomalainen filosofi, joka toimi Helsingin yliopiston filosofian professorina vuosina 1971–2008. Hän oli myös Helsingin yliopiston käytännöllisen filosofian laitoksen yhteiskuntatieteiden metodiikan professori. Tuomela oli Suomen kansainvälisesti tunnetuimpia nykyfilosofeja. Hänen työnsä ytimen muodosti sosiaalisen toiminnan filosofia laajasti ymmärrettynä. Tuomela julkaisi yhdeksän kirjaa ja lisäksi hänen artikkeleitaan ilmestyi maailman johtavissa filosofian aikakauslehdissä. Tuomela kirjoitti erityisesti yhteiskuntatieteiden filosofiasta ja metodologiasta.Raimo Tuomelan CV. PDF. Viitattu 15.5.2019. == Ura == Tuomela valmistui Helsingin yliopistosta filosofian kandidaatiksi 1965 (psykologia), filosofian lisensiaatiksi 1965 (psykologia) ja filosofian tohtoriksi 1968 (teoreettinen filosofia). Hän suoritti filosofian tohtorin tutkinnon myös Stanfordin yliopistossa vuonna 1969 ja toimi Helsingin yliopiston filosofian professorina vuodesta 1971 vuoteen 2008. Tuomela osallistui tutkimushankkeisiin useissa Euroopan maissa sekä Yhdysvalloissa ja Kanadassa. Vuonna 1983 hänet valittiin Suomalaisen tiedeakatemian jäseneksi. Vuonna 1993 Tuomela sai Alexander von Humboldt -säätiön tutkimuspalkinnon ja 2019 Suomalaisen Tiedeakatemian kunniapalkinnon. Filosofi Sami Pihlström on arvioinut väitöskirjassaan Tuomelan tieteellistä realismia pragmatismin näkökulmasta. ==Teoksia== ===Kirjoja=== * * * * * *Theoretical Concepts. Library of Exact Philosophy, 10. Springer-Verlag, Wien and New York, 1973. * Tuomela, Raimo – Niiniluoto, Ilkka: Theoretical Concepts and Hypothetico-Inductive Inference. Synthese Library, D. Reidel Publishing Company, Dordrecht and Boston, 1973. *Human Action and Its Explanation: A Study on the Philosophical Foundations of Psychology. Synthese Library, D. Reidel Publishing Co., Dordrecht and Boston, 1977. *A Theory of Social Action. D. Reidel Publishing Company, Dordrecht, Boston, and Lancaster, 1984. *Science, Action, and Reality. D. Reidel Publishing Company, Dordrecht, Boston, and Lancaster, 1985. *The Importance of Us: A Philosophical Study of Basic Social Notions. Stanford Series in Philosophy. Stanford University Press, Stanford, 1995. *Cooperation: A Philosophical Study. Philosophical Studies Series. Kluwer Academic Publishers, 2000. *The Philosophy of Social Practices: A Collective Acceptance View. Cambridge University Press, 2002. * Social Ontology: Collective Intentionality and Group Agents. New York: Oxford University Press, 2013. === Artikkeleita === * * * * * * == Lähteet == == Aiheesta muualla == * Tuomelan henkilökohtaiset verkkosivut. * * Raimo Tuomelan muistokirjoitus Helsingin Sanomissa Luokka:Analyyttiset filosofit Luokka:Suomalaiset filosofit Luokka:Teonfilosofit Luokka:Tieteenfilosofit Luokka:Helsingin yliopiston professorit Luokka:Vuonna 1940 syntyneet Luokka:Vuonna 2020 kuolleet
Perlis

Perlis (بيرلس jawiksi) on Malesian osavaltio. Sen koko nimi on Perlis Indera Kayangan (ڨرليس إندير كيڠان). Se sijaitsee Malakan niemimaalla, Malesian mantereella sijaitsevan osan pohjoisosassa. Sen pohjoispuolella on Thaimaan Satunin ja Songkhlan provinssit ja eteläpuolella Kedahin osavaltio. Länsipuolella on Andamaanienmeri ja Langkawin saariryhmä. Perlis on Malesian pienin osavaltio. Sen pinta-ala on 821 neliökilometriä ja asukasluku noin 231 000. Osavaltion pääkaupunki on Kangar. ==Historia== Perlis on alun perin ollut osa Kedahia. Vuonna 1821 siamilaiset hyökkäsivät Kedahiin ja valloittivat osavaltion alueen. Kedahin sulttaani yritti saada aluetta takaisin, kunnes vuonna 1842 sulttaani myöntyi siamilaisten ehtoihin. Siamilaiset palauttivat sulttaanin vallan, mutta Siamin valtaan jäi alueen pohjoisosa, josta muodostettiin Perlis. Siam teki Perlisistä vasallivaltionsa, jota hallitsi Perlisin radža. Vuonna 1909 Perlis vapautui siamilaisten vallasta ja alue siirtyi Britannian määräysvaltaan, kun sekä Kedah että Perlis liittyivät Liittoutuneisiin malaijivaltioihin. Japani miehitti alueen toisen maailmansodan aikana ja antoi Thaimaalle oikeuden hallita Perlisin aluetta. Japanin antauduttua alue palasi Britannian hallintaan ja Perlisistä tuli osa Malaijan federaatiota. == Väestö == Perlisin väestöstä 86% on malaijeja, 8% kiinalaisia ja 1% intialaisia. == Lähteet == Luokka:Malesian osavaltiot
Negeri Sembilan

Negeri Sembilan (jawiksi نڬري سمبيلن) on Malesian osavaltio, joka sijaitsee Malakan niemimaan länsirannikolla. Sen naapuriosavaltioita ovat Malakka, Johor, Pahang ja Selangor. Lounaassa osavaltio rajoittuu Malakansalmeen. Negeri Sembilanin pinta-ala on 6 686 neliökilometriä ja asukasluku noin 1 miljoona. Osavaltion pääkaupunki on Seremban. ==Historia== 1400-luvulla nykyinen Negeri Sembilanin alue oli osa Malakan sulttaanikuntaa. Malakan sulttaanikunta kukistui vuonna 1511, kun Portugali valloitti alueen. Vuonna 1641 hollantilaiset vuorostaan valloittivat alueen portugalilaisilta. Siirtomaavaltojen päähuomion kiinnittyessä muihin alueisiin, nykyisen Negeri Sembilanin alueelle virtasi minangkabaulaisia uudisasukkaita Sumatralta 1700-luvulla. Malakan niemimaalle tuli uudisasukkaita myös toisesta suunnasta; bugislaisia Sulawesiltä. Negeri Sembilanin alue oli turvaton ulkoisia uhkia vastaan, ja bugislaisten vaikutusvallan kasvaessa alueella minangakabaut kääntyivät entisen kotimaansa puoleen saadakseen suojelua alueelleen. Negeri Sembilan ei ollut yhtenäinen alue, vaan alueella oli yhdeksän pientä valtiota, mistä juontuu myös osavaltion nimi; Negeri Sembilan tarkoittaa suomeksi yhdeksää valtiota. Vuonna 1773 alueen yhdeksän minangakabau-valtiota yhdistettiin, sillä alue pystyi yhtenäisempänä vastaamaan paremmin ulkoisiin uhkiin. Löyhän valtioliiton ensimmäiseksi hallitsijaksi, eli Yang di-Pertuan Besariksi, tuli Raja Melewar, joka oli Minangakabau-prinssi Sumatralta. Negeri Sembilanin alueella on runsaat tinavarannot, mistä kiinnostuivat myös muut. Tinasta aiheutuneet kiistat aiheuttivat poliittista epävakautta, ja Raja Melewarin kuoltua Negeri Sembilan ajautui poliittisesti erilleen Sumatrasta. Paikalliset poliittiset epävakaudet päättyivät kun Malakan niemimaata hallinneet britannialaiset painostivat Negeri Sembilanin yhdeksän valtion päälliköt liittymään yhteen, ja Negeri Sembilan liittyi Liittoutuneisiin malaijivaltioihin vuonna 1896. Toisen maailmansodan aikana japanilaiset miehittivät alueen, ja sodan loputtua alue palasi brittien hallintaan. Negeri Sembilan itsenäistyi Britanniasta osana Malaijan liittovaltiota, vuonna 1957. == Lähteet == == Aiheesta muualla == Luokka:Malesian osavaltiot
Hennie Kuiper

Hennie Kuiper (s. 3. helmikuuta 1949 Denekamp, Alankomaat) on menestynyt alankomaalainen maantiekilpapyöräilijä. Kuiper tunnettiin kilpauran aikana muun muassa lisänimillä The Gentleman ja Tonton. Hänen amatööriuransa (1968–1972) paras saavutus on olympiakulta Münchenistä 1972. Ammattilaisurallaan (1973–1988) hän voitti neljä pyöräilyn viidestä ”monumentista”: Paris-Roubaix’n (1983), Flanderin ympäriajon (1981), Milano–San Remon (1985) ja Lombardian ympäriajon (1981) – valloittamatta jäi vain Liège-Bastogne-Liège-kilpailu. Kuiper voitti maantiepyöräilyn maailmanmestaruuden vuonna 1975. Ranskan ympäriajossa hänen paras sijoituksensa oli yleiskilpailun toinen sija vuosina 1977 ja 1980. == Lähteet == == Aiheesta muualla == * Pyöräilyn Hall of Fame * Hennie Kuiperin omat kotisivut Luokka:Alankomaalaiset maantiepyöräilijät Luokka:Alankomaalaiset olympiavoittajat Luokka:Vuonna 1949 syntyneet Luokka:Elävät henkilöt
John Logie Baird

John Logie Baird (13. elokuuta 1888 – 14. kesäkuuta 1946) oli skotlantilainen sähköinsinööri. Hän rakensi vuonna 1923 ensimmäisen käytännöllisen televisiolaitteen. Vuonna 1929 hänen mekaaninen järjestelmänsä otettiin käyttöön virallisissa koelähetyksissä Lontoossa ja Berliinissä. Vaikka täysin elektroniset järjestelmät syrjäyttivät Bairdin keksimät tekniikat nopeasti, Bairdin ideat olivat television alkuaikoina hyvin merkittäviä. Bairdin mekaaninen televisio oli myös merkittävä ensimmäisten väritelevisiolähetysten tekniikkaa keksittäessä, ja Baird olikin ensimmäinen värillisen kuvaputken kehittänyt insinööri. Bairdin elektromekaaninen ”televisor”-televisiojärjestelmä pohjautui kuvan skannaukseen Nipkowin levyn avulla ja kuvan muuntamiseen analogiseksi signaaliksi. Bairdin kuvastandardiksi muodostui 30 juovaa. Kuva oli pystysuunnassa ja Nipkow-levyn ja vastaanottolaitteessa olevan levyn johdosta hieman kaareva. Kuvan erottelutarkkuus ei ollut kovin suuri. Baird keksi myös ensimmäisen järjestelmän televisiokuvan tallentamiseksi. Koska mekaanisessa television kuvalähetyksessä ei ole paljoa informaatiota, se mahtui kuuluvan äänen alueelle ja voitiin lähettää tavanomaisten radiolähetyksien tavalla, ja tallentaa esimerkiksi gramofonilevylle. Bairdin ”Phonovision” synkronoi gramofonilevyn Nipkow-levyyn hammasrattaiston avulla, mutta hänen tekniikkansa toimi vaihtelevalla menestyksellä eikä sitä kehitetty myytäväksi tuotteeksi. == Lähteet == * Luokka:Skotlantilaiset henkilöt Luokka:Televisiotekniikka Luokka:Brittiläiset keksijät Luokka:Brittiläiset insinöörit Luokka:Vuonna 1888 syntyneet Luokka:Vuonna 1946 kuolleet Luokka:Seulonnan keskeiset artikkelit
Nicolas Anelka

Nicolas Anelka (s. 14. maaliskuuta 1979 Versailles, Ranska) on ranskalainen jalkapalloilija. Hän edusti viimeksi intialaista Mumbai Cityä. Anelka lopetti uransa kauden 2015 päätteeksi. Transfermarkt == Ura == Oikukkaana pelaajana tunnettu Anelka on edustanut ranskalaisseuroista Paris Saint-Germainia kahteen otteeseen sekä ulkomailla Arsenalia, Real Madridia, Liverpoolia, Manchester Cityä, Fenerbahçea, Bolton Wanderersia, Chelseaa ja nykyistä seuraansa Shanghai Shenhuaa. Kansallisen liigamestaruuden hän on saavuttanut Arsenalissa (1998) ja Fenerbahçessa (2005), Mestarien liigan Real Madridin paidassa (2000) sekä FA Cupin Arsenalissa (1998). Anelka nousi Juan Sebastian Veronin ohi siirtyessään tammikuussa vuonna 2008 englantilaiseen Chelseaan 15 miljoonan punnan hintaan. Anelka ei pystynyt loppukaudella antamaan vastinetta siirtosummalle ja kevään Mestarien liigan finaalissa Manchester Unitedia vastaan ratkaisi voiton Manulle missaamalla rangaistuspotkukisassa Chelsean seitsemäntenä vetäjänä. Anelka kuitenkin jäi vielä Chelseaan ja iski seuraavalla kaudella seuralle yhteensä 25 osumaa (19 Valioliigassa, 4 FA Cupissa, 2 Mestarien liigassa) ja Valioliigan maalikuninkuuden hän voitti tiukan Cristiano Ronaldoa vastaan käydyn taiston jälkeen vain maalilla. Tammikuussa 2012 Nicolas Anelka siirtyi kiinalaiseen Shanghai Shenhuaan. Heinäkuussa 2013 Anelka teki vuoden mittaisen sopimuksen Englannin Valioliigassa pelaavan West Bromwichin kanssa. Anelka siirtyi West Bromwichiin vapaana pelaajana. === Maajoukkueessa === Anelka pelasi Ranskan maajoukkueessa 69 maaottelua ja teki niissä 14 maalia. Hän kuului voittajajoukkueeseen EM- kilpailuissa 2000 ja Maanosaliittojen cupissa 2001. Hän edusti Ranskaa EM- kisoissa 2008 ja MM-kisoissa 2010. Ranskan päävalmentaja Raymond Domenech lähetti Anelkan kotiin kesken MM-kisojen 2010, koska tämä oli arvostellut Domenechia Meksiko-ottelun puoliajalla. Anelkan pakattua tavaransa ja häivyttyä, koko muu Ranskan joukkue osoitti seuraavissa harjoituksissa mieltään ja kieltäytyi harjoittelemasta Anelkan tapauksen takia. Lopulta Ranska saalisti kisoista vain yhden tasapelipisteen ja lähti aikaisin kotimatkalle. == Yksityiselämä == Anelka on naimisissa belgialaissyntyisen koreografin Barbara Tausian kanssa. He avioituivat kesäkuussa 2007 Marrakechissa Marokossa. Anelka on muslimi. Hän kääntyi islaminuskoon virallisesti vuonna 2004 ja otti käyttöön musliminimen Abdul-Salam Bilal. == Lähteet == == Aiheesta muualla == * Nicolas Anelkan pelaajatilastot Luokka:Jalkapallon Euroopan mestarit Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Hyperpersoonallisuus

Hyperpersoonallisuus on käsite, jota käytetään kuvaamaan verkkovuorovaikutukselle ominaista viestintäkäyttäytymistä. Ihmiset tutustuvat verkkoyhteisöissä nopeammin kuin reaalimaailmassa. He kertovat verkossa toisilleen nopeammin intiimejäkin tietoja. Verkkokommunikaatiossa myös sellaiset vähäpätöiset seikat kuin kirjoitusvirheet, pisteiden käyttö ja sanavalinnat voivat vaikuttaa merkittävästi siihen, millaisen vaikutelman keskustelukumppanit toisistaan saavat. Olennaisesti ilmiöön liittyy myös se, että verkkokommunikaatiossa puutteellisesta informaatiosta huolimatta viestin vastaanottaja kuvittelee ja täydentää viestin yleensä positiiviseen sävyyn, tosin myös negatiiviset viestin tulkinnat ovat yleisiä. Lisäksi vastaanottaja luottaa usein lähettäjän rehellisyyteen täysin. Hyperpersoonallisuuden avulla voidaan selittää se, miksi verkkoyhteisöissä tapahtuu usein yhteisön "hyökkäys" yhden jäsenen kimppuun. == Aiheesta muualla == * * Luokka:Internet- kulttuuri Luokka:Tietoteoria
Jorge Valdano

Jorge Valdano (s. 4. lokakuuta 1955 Las Parejas, Santa Fe) on argentiinalainen jalkapalloilija, joka edusti pelaajaurallaan seuratasolla kotimaansa Newell's Old Boysia sekä espanjalaisia Deportivo Alavésia, Real Zaragozaa ja Real Madridia. Valdano voitti Argentiinan paidassa MM-kultaa Meksikon kisoissa 1986. Valdano aloitti uransa Newellissä 16-vuotiaana. Vuonna 1975 Valdano siirtyi Segunda Divisiónin Alavésiin, jossa pelasi vuoteen 1979. Tämän jälkeen hän siirtyi Zaragozaan ja sieltä edelleen Real Madridiin 1984. Madridissa Valdano voitti kolmesti Espanjan-mestaruuden ja kerran Espanjan cupin sekä kahdesti UEFA-cupin. Valdano joutui lopettamaan uransa 1988 sairastuttuaan hepatiittiin. Tämän jälkeen hän toimi valmentajana Tenerifessä, Real Madridissa ja Valenciassa. Real Madridin valmentajana hän saavutti neljännen Espanjan-mestaruutensa vuonna 1995. Maajoukkueurallaan Valdano edusti Argentiinaa 22 ottelussa, joissa teki seitsemän maalia. Vuoden 1986 MM- kisoissa hän teki neljä maalia Argentiinan voittaessa mestaruuden. Valdano oli mukana myös neljä vuotta aiemmin 1982 Espanjan kisoissa, mutta loukkaantui jo toisessa ottelussa Unkaria vastaan. Pelaaja- ja valmentajauransa jälkeen Valdano on toiminut asiantuntijakommentaattorina eri medioissa ja kirjoittajana. Hän on julkaissut viisi jalkapalloaiheista teosta. Vuosina 2000–2005 hän toimi Real Madridin urheilutoimenjohtajana puheenjohtaja Florentino Pérezin alaisuudessa ja vuosina 2006–2009 Real Madridin ja Universidad Europea de Madridin yhteisen yliopisto-ohjelman johtajana. Pérezin palattua Real Madridin puheenjohtajaksi vuonna 2009 Valdano nimitettiin seuran toimitusjohtajaksi. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Argentiinalaiset jalkapallovalmentajat Luokka:Vuonna 1955 syntyneet Luokka:Elävät henkilöt
Merita

Merita tarkoittaa seuraavia: * Merita, naisen etunimi * Merita Pankki, suomalainen pankki, joka on nykyisin osa Nordea-pankkia * Taidesäätiö Merita, nykyään Nordean Taidesäätiö, Nordean taidekokoelmasta huolehtiva säätiö.
Opiskelijakunta

Opiskelijakunta on julkisyhteisö, jonka jäseninä voivat olla ammattikorkeakoulun opiskelijat. Ammattikorkeakouluissa opiskelijakunta on osa ammattikorkeakoulua ja rinnastettavissa yliopistoissa toimiviin ylioppilaskuntiin. Opiskelijakunta toimii jäsentensä yhdyssiteenä sekä pyrkii edistämään opiskeluun ja opiskelijoiden asemaan liittyviä pyrkimyksiä. Julkisoikeudellista toimintaa on opiskelijoiden edustajan valinta ammattikorkeakoulun hallitukseen ja muihin monijäsenisiin hallintoelimiin. Siinä se edustaa kaikkia opiskelijoita, vaikka voi kerätä jäsenmaksuja vain jäseniltään. Monet opiskelijakunnat huolehtivat myös opintojen ohjaukseen kuuluvasta opiskelijatuutoroinnista sekä urasuunnittelua ja työhön sijoittumista edistävästä rekrytointitoimintasta. Ammattikorkeakoulujen opiskelijakuntien toiminta perustuu ammattikorkeakoululain 42 a §:ään, joka tuli voimaan 1.8.2005. Ennen lain voimaantuloa ammattikorkeakouluissa on toiminut osin vastaavia tehtäviä hoitaneita opiskelijayhdistyksiä. Ammattikorkeakoulun opiskelijakunnalla on itsehallinto. Ammattikorkeakoulujen opiskelijakuntien kattojärjestönä toimii Suomen opiskelijakuntien liitto - SAMOK ry. ==Opiskelijakunnan päätöksenteko== Ammattikorkeakoulun opiskelijakunnan toiminnasta ja hallinnosta huolehtivat vaaleilla valittava ylintä päätösvaltaa käyttävä edustajisto ja edustajiston valitsema käytännön toiminnasta päättävä hallitus. Lisäksi suurimmalla osalla opiskelijakunnista on palkattua henkilökuntaa, jota kutsutaan sihteeristöksi. Ammattikorkeakoululain 42 a §:n lisäksi määräyksiä opiskelijakunnan toiminnasta annetaan opiskelijakunnan säännöissä. Säännöt vahvistaa ammattikorkeakoulun rehtori. ==Jäsenyys== Ammattikorkeakoulun opiskelijakunnan jäsenyys on vapaaehtoinen. Jäseneksi voivat liittyä kaikki tutkintoon johtavassa koulutuksessa olevat opiskelijat. Opiskelijakunta voi myös päättää hyväksyä muita ammattikorkeakoulun opiskelijoita jäsenikseen. Ammattikorkeakoululain mukaan opiskelijakunnalla on oikeus määrätä jäsenille jäsenmaksu. Jäsenyteen sisältyy oikeus osallistua opiskelijakunnan päätöksentekoon sekä opiskelijakortti, joka oikeuttaa moniin opiskelija- alennuksiin. ==Katso myös== * Suomen opiskelijakuntien liitto - SAMOK ry *
Boxed

Termiä boxed käytetään kaupankäynnissä kuvaamaan, että myytävään tuotteeseen liittyy jotain erikoista, kuten esimerkiksi että varsinaisen tuotteen mukana tulee oheistuotteita. Termi boxed tulee englannin kielestä, missä se on alun perin tarkoittanut yksittäispakattua, "myydään omassa pakkauksessaan". Sen synonyymina käytetään toisinaan sanaa retail (). Termi on otettu käyttöön muun muassa tietokonetarvikkeiden kaupassa. Kotitietokoneen suoritin voi olla boxed-malli, jolloin sen mukana tulee suorittimen tuuletin ja jäähdytyssiili. Musiikki- ja elokuvatallenteiden kaupassa käytetään termin boxed lisäksi termejä boxed set ja box set. Tällöin myytävä tuotekokonaisuus voi sisältää kokoelman useita CD- tai DVD-levyjä (sisältäen joskus artistin koko tuotannon tai elokuvasarjan kaikki osat) sekä mahdollisesti muita artistiin tai elokuvaan liittyviä tuotteita. Boxed set -pakkaukset on yleensä suunnattu keräilijöille. Tietokonetarvikekaupassa käytetään myös termin boxed vastakohtia bulk (alun perin engl. "myydään tukuittain") ja OEM (engl. original equipment manufacturer) jotka tarkoittavat, että myytävässä pakkauksessa ei ole tuotteeseen läheisesti liittyviä tarvikkeita. Joissakin tapauksissa nämä tarvikkeet on hankittava erikseen, jotta tuotetta voi käyttää. Myös komponentin tai ohjelmiston takuu sekä tukipalvelut voivat olla erilaiset kuin boxed-mallissa. Mikäli tietokoneen kiintolevy myydään bulk- pakkauksessa, sen mukana ei tule kiintolevyn käyttämiseen tarvittavia kaapeleita. Luokka:Jakelu Luokka:Vähittäiskauppa Luokka:Tietotekniikka Luokka:Viihde en:Box set
Labuan

Labuan (لابوان) tai Labuanin saari (Pulau Labuan malaijiksi, ڨولو لابوان jawilaisilla kirjaimilla) on Malesian liittovaltion territorio. Saari sijaitsee Itä-Malesiassa, Borneon pohjoisrannikolla. Labuanin pohjoispuolella on Etelä-Kiinan meri ja eteläpuolella Bruneinlahti. Borneon rannikolle Sabahiin on Labuanilta lyhimmillään matkaa runsaat 10 kilometriä. Labuanin pinta-ala on 91 neliökilometriä ja asukasluku noin 83 000. Labuanin pääkaupunki on Victoria. ==Historia== thumb|left|Australian armeijan joukot seuraamassa liittoutuneiden hyökkäystä Labuanilla 10. kesäkuuta 1945. Labuan kuului 1500 luvulta 1800 luvulle asti Brunein sulttaanikuntaan. 1800-luvulla brittiläiset osoittivat kiinnostusta saaren hallintaan, ja Sarawakia hallinnut James Brooke osti saaren Brunein sulttaani Omarilta vuonna 1846. Saari ostettiin Britannian hiilenlastausasemaksi Intian ja Kiinan välisellä merireitillä. Eri lähteiden välillä on ristiriitaisuuksia siitä, luovuttiko Brunei Labuanin Britannialle vapaaehtoisesti. Toisten lähteiden mukaan Brunei ei vapaaehtoisesti luopunut Labuanista, vaan sulttaani allekirjoitti sopimuksen painostuksen alaisena. Toiset lähteet taas sanovat että sulttaani luovutti alueen Britannialle kiitokseksi merirosvouksen kitkemisestä alueella. Brittien pääsyynä Labuanin hankintaan oli perustaa laivastotukikohta ja omien intressien vaaliminen, muiden siirtomaavaltojen vaikutusvallan kasvaessa Kaakkois-Aasiassa. Labuanista tehtiin Britannian kruununsiirtomaa vuonna 1848 ja James Brookesta tehtiin alueen kuvernööri. Vuonna 1890 Labuanin hallinta annettiin Pohjois-Borneota hallinneelle Pohjois-Borneon kauppakomppanialle. Vuonna 1907 Britannia liitti Labuanin Salmisiirtokuntiin. Toisessa maailmansodassa Japani miehitti alueen ja nimesi sen Maida-saareksi. Japanin armeija käytti Labuanin saarta sotilastukikohtanaan. Kesäkuussa vuonna 1945 liittoutuneet aloittivat Operaatio oboen Borneon vapauttamiseksi japanilaismiehityksestä. Labuan oli liittoutuneiden pääkohta, koska saarella sijaitsi Japanin tukikohta. Australialaisten johtama operaatio päättyi liittoutuneiden voittoon ja Japani vetäytyi Borneolta ja Labuanilta. Sodan jälkeen vuonna 1946 Britannia liitti Labuanin Pohjois-Borneoon. Vuonna 1963 Pohjois-Borneo liittyi Malesian liittovaltioon ja Labuanista tuli osa Sabahin osavaltiota. Vuonna 1984 Sabah luovutti Labuanin liittovaltion hallinnan alaisuuteen, jolloin Labuanista tehtiin liittovaltion territorio. Labuanista tehtiin erikoistalousalue, josta Malesia pyrki luomaan verovapaan pankki- ja investointikeskuksen ennen vuoden 1997 Aasian talouskriisiä. == Lähteet == Luokka:Malesian saaret
Maunu Hyvä

Maunu Hyvä tai Magnus I Olavsson (, 1024 – 25. lokakuuta 1047) oli Norjan kuningas 1035–1047 ja Tanskan kuningas 1042–1047. Hän oli Norjan kuninkaan Olavi Pyhän poika. Maunu oli maanpaossa Novgorodissa vuodet 1028–1035. Vuonna 1028 hänen isänsä Olavi Pyhä joutui pakenemaan Kiovan Venäjälle Jaroslav Viisaan hoviin Novgorodiin yhdessä Magnuksen kanssa, jättäen matkalla Astrid- äidin Ruotsiin. Maunun äidin sisarpuolen, ja Jaroslav Viisaan vaimon Ingegerdin suostuttelusta Maunu jäi Novgorodiin, kun isä Olavi palasi Norjaan vuonna 1030. Tuona vuonna Olavi kuoli Stiklestadin taistelussa Norjan kruunusta. Isän kuoltua Jaroslav Viisas otti Maunun osaksi kotiväkeään, ja hän asui ja kasvoi Novgorodissa. Maunu palasi Norjaan Knuut Suuren kuoltua. Norjan ylimystö oli kyllästynyt tanskalaisten valtaan ja valitsi Maunun kuninkaaksi. Tanskan kuninkaan Hardeknutin kuoltua Maunusta tuli myös Tanskan hallitsija Sven Estridinpojan, Knuut Suuren sisarenpojan, perimisvaateista huolimatta. Tanskan etelärajalla oli kapinointia, mutta Maunu voitti 1043 tärkeän taistelun Lyrskov Hedessä. Hänen lisänimensä sanotaan tulleen tuosta taistelusta. Sven ei kuitenkaan luopunut kruununtavoittelusta vaan hänen ja Maunun välillä oli useita yhteenottoja. He tekivät lopulta sopimuksen, jonka mukaan Svenistä tuli Tanskan jaarli. Maunulle aiheutti päänvaivaa myös hänen Bysantista vuonna 1045 palannut setänsä Harald Ankara, joka tavoitteli valtaa Norjassa. Vuonna 1046 Maunu pakotettiin jakamaan valtansa ja Haraldista tuli Maunun kanssahallitsija. 1047 Sven ajettiin pois Tanskasta Ruotsin kuninkaan Anund Jakobin avulla. Sven ei saanut koottua tarpeeksi joukkoja, ja hänen täytyi paeta Skåneen. Vuonna 1047 Maunu putosi hevosen selästä, mikä aiheutti hänen kuolemansa. Kuolinvuoteellaan hänen on sanottu julistaneen Svenin perijäkseen Tanskassa ja Haraldin Norjassa. Hänen ruumiinsa tuotiin Norjaan ja hänet haudattiin Trondheimin katedraaliin, johon myös hänen isänsä oli haudattu. Hänen kuollessaan Olavi Pyhän suora linja lakkasi hallitsemasta ja palasi valtaan vasta vuonna 1280 jolloin Eerik II Maununpoika (periytyi äitinsä kautta Maunun sisaresta) nousi valtaan. == Lähteet == == Aiheesta muualla == Luokka:Tanskan kuninkaat Luokka:Norjan kuninkaat Luokka:Vuonna 1024 syntyneet Luokka:Vuonna 1047 kuolleet
Sitrushedelmä

Sitrushedelmät ovat sitruspuiden ja niiden risteymien hedelmiä. Niissä on tyypillisesti päällimmäisenä ohut aromaattinen kuori ja sen alla valkoinen huokoinen aluskuori, ja sisäosa jakautuu lohkoihin, joita peittää sitkeä kalvo. Siemenet sijaitsevat näissä lohkoissa. Monet sitrushedelmät ovat hyvin happamia. Niissä on paljon hivenaineita ja vitamiineja, erityisesti C-vitamiinin määrä on kaikissa sitrushedelmissä korkea. Sitrushedelmistä puristetaan mehua, ja vähemmän happamia hedelmiä, kuten appelsiineja, mandariineja ja pomeloita syödään myös sellaisenaan. Lisäksi sitrushedelmien kuorta käytetään mausteena ruuanlaitossa. Sitrushedelmillä on myös tärkeä merkitys lääketieteen ja ravitsemustieteen historiassa, koska skotlantilainen lääkäri James Lind todisti 1700-luvulla limetti- ja sitruunamehun parantavan keripukin, vaikka vitamiinien olemassaoloa ei vielä tunnettu. Tätä koetta on sanottu maailman ensimmäiseksi kliiniseksi tutkimukseksi. Pian tämän jälkeen James Cook lisäsi sitrushedelmät merimiesten ruokavalioon maailmanympärysmatkoillaan. == Yleisimpiä sitrushedelmiä == * appelsiini ** veriappelsiini * greippi ** verigreippi * limetti * mandariini ** klementiini ** satsuma ** tangeriini * pomelo * sitruuna Tiedosto:Arance spremuta.jpg|Appelsiineja Tiedosto:Florida grapefruit.jpg|Greippejä Tiedosto:Lime - ചെറുനാരകം 01.JPG|Limettejä Tiedosto:Satsuma mandarin2.jpg|Mandariineja(satsuma-mandariineja) Tiedosto:Newone - bưởi Diễn 04.jpg|Pomeloita Tiedosto:Lemon.jpg|Sitruunoita * Luokka:Seulonnan keskeiset artikkelit de:Zitrusfrucht ja:カンキツ
Vetoisuus

Vetoisuus on aluksen rungon tilavuutta kuvaava luku. Luvuilla on merkitystä säädettäessä merenkulkumaksuja sekä aluksen miehistön pätevyysvaatimuksista ja lukumäärästä. Luku ei pidä sisällään aluksen ulkokannella olevia lastitiloja. Volyymi (, GV) on aluksen (laivan tai veneen) tilavuus kuutiometreinä. Bruttovetoisuus (, GT) on aluksen (laivan tai veneen) kokonaisvetoisuus. Se käsittää käytännössä koko aluksen tilavuuden. Yksikötön bruttovetoisuus lasketaan volyymista seuraavalla kaavalla: GT=(0,2+0,02*log(GV))*GV Nettovetoisuus (, NT) kuvaa aluksen lastinkuljetuskykyä eli on pääasiassa lastitilojen tilavuus, ja se on yksikötön luku. Vuoteen 1994 asti vetoisuuden mittayksikkönä oli rekisteritonni, joka suuruus on 100 kuutiojalkaa eli noin 2,83 m³. Nykyisten mittaussääntöjen mukaan brutto- ja nettovetoisuudet ovat yksiköttömiä, logaritmisesti laskettuja lukuja. Kuollut paino (, DWT) on sama kuin aluksen kantavuus eli aluksen vesivarastojen, tarvikkeiden, polttoaineen, lastin ja henkilöiden suurin yhteispaino. Yhteispainon on hyväksynyt viranomainen lastimerkin mukaan. Vuodenaika, eräät liikennealueet ja veden suolaisuus vaikuttavat kantavuuteen. == Katso myös == *Uppouma == Lähteet == == Aiheesta muualla == *Meritermejä; Hannu Makkonen / Merioikeus.com Luokka:Merenkulku
One Size Fits All

One Size Fits All on Frank Zappan vuonna 1975 julkaisema albumi, joka on yksi hänen suosituimmistaan ja kaupallisesti menestyneimmistään. Levyn musiikki on suhteellisen rock-painotteista, enemmän kuin Zappalla yleensä, mutta jotkut kappaleet ("Inca Roads", "Florentine Pogen", "Andy") ovat monimutkaisempia. "Inca Roadsin" kitarasoolo on nauhoitettu Helsingissä 22. syyskuuta 1974 pidetyssä konsertissa ja lisätty sitten studiossa nauhoitettujen muiden raitojen päälle. == Levyllä esiintyvät muusikot == * Frank Zappa - kitara, laulu * George Duke - kosketinsoittimet, syntetisaattori, laulu * Napoleon Murphy Brock - huilu, tenorisaksofoni, laulu * Chester Thompson - rummut * Tom Fowler - basso * James "Bird Legs" Youman - basso * Ruth Underwood - vibrafoni, marimba, lyömäsoittimet * Johnny "Guitar" Watson - laulu * Captain Beefheart - huuliharppu == Levyn sisältö == A-puoli * Inca Roads - 8:45 * Can't Afford No Shoes - 2:38 * Sofa 1 - 2:39 * Po-Jama People - 7:39 B-puoli * Florentine Pogen - 5:27 * Evelyn, A Modified Dog - 1:04 * San Ber'dino - 5:57 * Andy - 6:04 * Sofa 2 - 2:42 Luokka:Vuoden 1975 albumit Luokka:Frank Zappan albumit
Vartio

Vartio on partiotoiminnan tiettyyn ikäkauteen liittyvä toimintaryhmä, jossa on yleensä 4–8 jäsentä. Vartion jäsenet eli vartiolaiset ovat yleensä 10–13-vuotiaita, ja ryhmän johtaja eli vartionjohtaja (vj) 13–17-vuotias, tai vanhempi. Usein vartionjohtajia on kaksi, toinen vartionjohtaja ja toinen vartionjohtajan apulainen (vja tai avj). Vartio toimii aina osana partiolippukuntaa. Vartioaika on 3–4 vuotta, ja sen aikana suoritetaan lupausmerkki, taitomerkkejä sekä kolme luokkaa: järjestyksessä kolmas toinen ja ensimmäinen. Jokainen luokka päättyy "kokeeseen" jota kutsutaan riihitykseksi. Ennen uudistusta vesipartiolippukunnissa käytettiin vartiosta nimitystä venekunta. ==Aiheesta muualla== *Vartio PartioWikin mukaan Luokka:Partio
Síyáh-Chál

Síyáh-Chál () oli maanalainen vankila, joka sijaitsi 1800-luvulla Persiassa, Teheranin keskustassa lähellä silloista šaahin palatsia. Se ei ollut tavallinen vankila, vaan suuri maanalainen onkalo, joka oli aiemmin toiminut kaupungin yleisen kylpylän vesivarastona. Tyrmään oli vain yksi sisäänkäynti, eikä siellä ollut minkäänlaista ilmanvaihtoaukkoa lukuun ottamatta käytävää, jonka kautta mentiin sisälle. Paikka vilisi erilaisia syöpäläisiä, eikä siellä ollut minkäänlaisia vuodealustoja tai saniteettitiloja. Tila oli pimeä, ja sen ilma kuvottavan löyhkäävää. Lattian maapohja oli kostea ja jätteiden peittämä. Vankien sallittiin tulla kerran päivässä ulos tunnin ajaksi haukkaamaan raitista ilmaa. Vankilaan saatettiin sulloa yhtä aikaa 150 vankia, jotka koostuivat niin maantierosvoista kuin murhamiehistä tai muista syistä vangituista ihmisistä. Vangit oli toisinaan kahlittu ketjuilla toisiinsa, ja käytössä oli myös pahamaineiset kahleet Qará-Guhar ja Salásil. Qará-Guhar oli hartioille asetettava rautakahle, joka painoi 51 kiloa. Bahai-uskonnon perustaja Baha’ullah oli vangittuna Siyáh-Chálissa kaksi vuotta ja koki siellä hengellisiä näkyjä, joista tuli uskonnon keskeinen osa. == Lähteet == * === Viitteet === == Aiheesta muualla == * Siyah-Chal Bahá’í Quotes Luokka:Vankilat Luokka:Bahai Luokka:Teheranin rakennukset ja rakennelmat Luokka:Teheranin historia
Antoine Doinel

Antoine Doinel on ranskalaisen elokuvaohjaajan François Truffaut'n kehittämä hahmo, ja tietyssä määrin myös hänen alter egonsa, joka esiintyy useammassa hänen elokuvassaan. Doinelia näytteli Jean-Pierre Léaud. Doinel esiintyi Truffaut'n esikoiselokuvassa 400 kepposta 1959, sekä vielä kolmessa pitkässä elokuvassa (Varastettuja suudelmia 1968, Nuori pari 1970, Rakkaus karkuteillä 1979) ja yhdessä lyhyessä episodissa ”Antoine ja Colette” usean ohjaajan episodielokuvassa Rakkautta 20-vuotiaana (1962). Alun perin Truffaut kehitti Doinelin vain yhden elokuvan hahmoksi. Doinelin rakastajatar ja myöhemmin vaimo on Christine Darbon, jota näytteli Claude Jade. The New York Timesin kriitikot valitsivat vuonna 2004 kaikkien aikojen tuhannen parhaan elokuvan listalleen kaikki Truffaut’n Antoine Doinel -elokuvat, lukuun ottamatta lyhytelokuvaa ”Antoine ja Colette”.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Lähteet== Luokka:Elokuvahahmot
Härkä (kiinalainen horoskooppi)

Härkä (Vietnam: puhveli) on yksi kiinalaisista horoskooppimerkeistä. Kiinalaisessa ajanlaskussa Härän vuotta pidetään pohdinnan, sadonkorjuun ja varovaisten päätösten aikana. Astrologiassa härkiä pidetään luotettavina ja vakaina henkilöinä ja ovat erinomaisia järjestelijöitä tai systemaattisia suhtautumisessaan tehtäviinsä. He ovat uskollisia, mutta myös pitkävihaisia jos heidät petetään. Härät ovat usein lapsilleen omistautuneita vanhempina ja heihin on muiden hankala vaikuttaa. Härät ovat myös tunnettuja kärsivällisyydestään, velvollisuuden tunnostaan, konservatiivisuudestaan ja siitä että he puhuvat enemmänkin teoillaan kuin sanoillaan. Härän onnennumerot ovat 1 ja 9. Härän vuosi on yksi kiinalaisen horoskoopin vuosista. Viimeisin härän vuosi alkoi 12. helmikuuta 2021. Vuosi 2009 on maahärän vuosi, joka oli edellisen kerran 1949-1950. ==Härän vuosia== * 19. helmikuuta 1901 - 7. helmikuuta 1902: metallihärän vuosi * 6. helmikuuta 1913 - 25. tammikuuta 1914: vesihärän vuosi * 25. tammikuuta 1925 - 12. helmikuuta 1926: puuhärän vuosi * 11. helmikuuta 1937 - 30. tammikuuta 1938: tulihärän vuosi * 29. tammikuuta 1949 - 16. helmikuuta 1950: maahärän vuosi * 15. helmikuuta 1961 - 4. helmikuuta 1962: metallihärän vuosi * 3. helmikuuta 1973 - 22. tammikuuta 1974: vesihärän vuosi * 20. helmikuuta 1985 - 8. helmikuuta 1986: puuhärän vuosi * 7. helmikuuta 1997 - 28. tammikuuta 1998: tulihärän vuosi * 26. tammikuuta 2009 - 14. helmikuuta 2010: maahärän vuosi * 12. helmikuuta 2021 - 1. helmikuuta 2022: metallihärän vuosi * 31. tammikuuta 2033 - 18. helmikuuta 2034: vesihärän vuosi Luokka:Kiinalainen horoskooppi Luokka:Kiinalainen kalenteri
Tiikeri (kiinalainen horoskooppi)

Tiikeri on kolmas kiinalaisista horoskooppimerkeistä. Tiikerin vuonna syntyneitä pidetään voimakkaina, äkkipikaisina, tyylilleen uskollisina, suorasukaisina ja huimapäinä. Tiikerit ovat myös oikeudenmukaisia. Tiikerin kuukausi: n. 4.2.-5.3. Tiikerin tunti: 03 - 05 Tiikerin onnennumerot ovat 1, 3 ja 4. ==Tiikerin vuosia== *31. tammikuuta 1938 - 18. helmikuuta 1939 maa *17. helmikuuta 1950 - 5. helmikuuta 1951 metalli *5. helmikuuta 1962 - 24. tammikuuta 1963 vesi *23. tammikuuta 1974 - 10. helmikuuta 1975 puu *9. helmikuuta 1986 - 28. tammikuuta 1987 tuli *28. tammikuuta 1998 - 15. helmikuuta 1999 maa *14. helmikuuta 2010 - 2. helmikuuta 2011 metalli *1. helmikuuta 2022 - 21. tammikuuta 2023 vesi Luokka:Kiinalainen horoskooppi Luokka:Kiinalainen kalenteri de:Chinesische Astrologie#Zählung ab Jahresbeginn
Käärme (kiinalainen horoskooppi)

Käärme on yksi kiinalaisista horoskooppimerkeistä. Käärmeen vuonna syntyneitä pidetään lumoavina, nopeaälyisinä, viisaina, kauniina ja omistushaluisina. Käärmeen kuukausi: n. 5.5.- 5.6. Käärmeen tunti: 09 - 11 Käärmeen onnennumerot ovat 2, 8 ja 9. == Käärmeen vuosia == Vuodet on seuraavassa listassa sovitettu kansanomaisesti kuukalenteriin. Ammattiastrologit käyttävät aurinkokalenteria, johon eläimiksi nimetyt vuodet ja kuukaudet alun perin perustuvat. *4. helmikuuta 1905 – 24. tammikuuta 1906 (puu) *23. tammikuuta 1917 – 10. helmikuuta 1918 (tuli) *10. helmikuuta 1929 – 29. tammikuuta 1930 (maa) *27. tammikuuta 1941 – 14. helmikuuta 1942 (metalli) *14. helmikuuta 1953 – 2. helmikuuta 1954 (vesi) *2. helmikuuta 1965 – 20. tammikuuta 1966 (puu) *8. helmikuuta 1977 – 6. helmikuuta 1978 (tuli) *6. helmikuuta 1989 – 26. tammikuuta 1990 (maa) *24. tammikuuta 2001 – 11. helmikuuta 2002 (metalli) *10. helmikuuta 2013 – 30. tammikuuta 2014 (vesi) *29. tammikuuta 2025 - 16. helmikuuta 2026 (puu) Luokka:Kiinalainen horoskooppi Luokka:Kiinalainen kalenteri
Reviiri

Reviiri tai territorio on eläimen elinpiirin osa, jota eläin puolustaa saman lajin yksilöiltä. Pesintäreviirejä puolustetaan vain saman sukupuolen yksilöiltä. Esimerkiksi linnuilla monet koiraat ilmaisevat pesintäreviirejään laulamalla ja päästävät reviirilleen vain naaraita parittelemaan. Eläimiä, joilla on reviiri, kutsutaan territoriaalisiksi. Arkikielessä reviirillä voidaan tarkoittaa myös rajaa tai ihmisen omistamaa aluetta. == Esimerkkejä reviirien koosta == * Susi – 700–900 neliökilometriä * Ilves – 100–1 000 neliökilometriä == Lähteet == Luokka:Etologia
Avonlea (fiktio)

Avonlea on kuvitteellinen paikkakunta Prinssi Edwardin saarella Kanadan itärannikolla. Se on L. M. Montgomeryn kirjojen sekä niihin perustuvan televisiosarjan Tie Avonleaan tapahtumapaikka. Kuvitteellisen Avonlean esikuvana toimi Prinssi Edwardin saarella sijaitseva Cavendishin kaupunki. Montgomeryn kirjoissa Avonlea sijaitsee Prinssi Edwardin saaren pohjoisosassa pienellä niemimaalla. Kaupungin pääelinkeinot ovat maanviljely ja ravustus. Avonlean kuvitteelliset naapurikaupungit ovat Carmody, White Sands, Grafton ja Bright River. Luokka:Kuvitteelliset kaupungit
Dronten

Dronten on kunta ja kaupunki Alankomaissa mereltä vallatun Flevolandin provinssin koillispolderissa. Kunnan perustamisvuosi on 1972, ja asukkaita siellä on 40 616 (1.1.2016). Pinta-alaa Drontenilla on 423,86 neliökilometriä, josta vettä on 89,51 km². Kaupunki sijaitsee 10 kilometriä länteen vanhasta Kampenin kaupungista ja noin 25 kilometriä itään Flevolandin pääkaupungista, Lelystadista. Dronten on vilkas matkailukohde leirintäalueineen. == Lähteet == ==Aiheesta muualla== Luokka:Alankomaiden kaupungit Luokka:Flevolandin kunnat
Vuohi (kiinalainen horoskooppi)

Vuohi (lammas) on kahdeksas kiinalaisista horoskooppimerkeistä. Vuohen vuonna syntyneitä pidetään rauhallisina, ystävällisinä, vilpittöminä, hyväsydämisinä, ujoina, taiteellisina ja pessimisteinä. Vuohen kuukausi: n. 7.7. – 7.8. Vuohen tunti: 13 – 15 Vuohen onnennumerot ovat 3, 4 ja 9. ==Vuohen vuosia== * 17. helmikuuta 1931 – 5. helmikuuta 1932 (metalli) * 5. helmikuuta 1943 – 24. tammikuuta 1944 (vesi) * 24. tammikuuta 1955 – 11. helmikuuta 1956 (puu) * 9. helmikuuta 1967 – 29. tammikuuta 1968 (tuli) * 28. tammikuuta 1979 – 15. helmikuuta 1980 (maa) * 15. helmikuuta 1991 – 3. helmikuuta 1992 (metalli) * 1. helmikuuta 2003 – 21. tammikuuta 2004 (vesi) * 19. helmikuuta 2015 – 7. helmikuuta 2016 (puu) * 6. helmikuuta 2027 - 25. tammikuuta 2028 (tuli) Luokka:Kiinalainen horoskooppi Luokka:Kiinalainen kalenteri
Vz. 61 Škorpion

Vz. 61 Škorpion (; konepistooli malli 1961) on tšekkoslovakialainen, Miroslav Rybářin suunnittelema konepistooli. Česká zbrojovka Uherský Brod on valmistanut sitä eri kaliiperisina malleina vuodesta 1959. Ase suunniteltiin korvaamaan esimerkiksi ajoneuvomiehistöjen ja laskuvarjojoukkojen käyttämät pistoolit. Škorpionia on valmistettu myös Jugoslaviassa. Ase ampuu kerta - tai sarjatulta suljetulta lukolta. Siinä on aseen päälle taittuva rautalankatukki ja sen voi varustaa äänenvaimentimella. Malli Skorpion vz.59 vz.61 ZB vz.64 ZB vz.65 ZB 68 vz.82 vz.91S kertatulimalli CZ Skorpion 82 CZ Skorpion 9 x 19 Kaliiperi 7,65x17mm 7,65x17mm 9x17mm 9x18mm 9x19mm 9x18mm 7,65x17mm 9x17mm 9x18mm 9x18mm 9x19mm Paino (kg) 1,28 1,28 1,3 1,3 2,03 1,44 1,3 1,44 2,03 Pituus tukki avattuna (mm) 517 517 522 522 595 563 517 517 595 Pituus tukki taitettuna (mm) 270 270 270 270 305 270 270 270 305 Piipun pituus (mm) 115 115 115 115 130 115 113 113 130 Teoreettinen tulinopeus (laukausta/min) 850 850 800 850 750-850 900 - 900 750-850 ==Aiheesta muualla== *World guns - Vz. 61 Škorpion Luokka:Konepistoolit